ମୁମ୍ବାଇଃ ବଲିଉଡ୍ ଅଭିନେତ୍ରୀ ଅନୁଷ୍କା ଶର୍ମା ନିଜର ଆଗାମୀ ଫିଲ୍ମ 'ସୁଇ ଧାଗା'ରେ ନିଜ ଲୁକ୍କୁ ନେଇ ବେଶ୍ ଚର୍ଚ୍ଚାରେ। ସୋଶାଲ୍ ମିଡିଆରେ ଅନୁଷ୍କାଙ୍କର ଭିନ୍ନ ଭିନ୍ନ ଲୁକ୍ ଦେଖିବାକୁ ମିଳୁଛି। ତାଙ୍କର ଏହି ଲୁକ୍କୁ ନେଇ ଫ୍ୟାନମାନେ ମଧ୍ୟ ଖୁବ୍ ମଉଜ କରୁଛନ୍ତି। କିଛି କ୍ରିଏଟିଭ୍ ଫ୍ୟାନ୍ ଅନୁଷ୍କାଙ୍କ ଫଟୋକୁ ତାଙ୍କ ସ୍ୱାମୀ ବିରାଟ କୋହଲୀଙ୍କ ସହ ଯୋଡ଼ି ଫଟୋସପ୍ରେ ଏମିତି ଡିଜାଇନ୍ କରି ସୋଶାଲ୍ ମିଡିଆରେ ଛାଡ଼ିଛନ୍ତି, ଯାହାକୁ ଦେଖିଲେ ଆପଣ ହସିହସି ଗଡ଼ିଯିବେ।
ବରୁଣ ଧୱନ ଓ ଅନୁଷ୍କା ଶର୍ମାଙ୍କ ଆଗାମୀ ଫିଲ୍ମ'ସୁଇ ଧାଗା'ର ଟ୍ରେଲର ରିଲିଜ୍ ହୋଇଯାଇଛି। ଏହି ଟ୍ରେଲରରେ ୨ଟି ସିନ୍ ରହିଛି। ପ୍ରଥମ ସିନ୍ରେ ଅନୁଷ୍କା କାନ୍ଦୁଛନ୍ତି ଓ ଦ୍ୱିତୀୟ ସିନ୍ରେ ଦୁଃଖୀ ଅଛନ୍ତି। ଅନୁଷ୍କାଙ୍କ ଏହି ଦୁଇଟି ଲୁକ୍ସକୁ ଫଟୋସପ୍ ଜରିଆରେ ବିଭିନ୍ନ ସ୍ଥାନରେ ଯୋଡ଼ା ଯାଇଛି। ଫ୍ୟାନ୍ମାନେ ଅନୁଷ୍କାଙ୍କର ଏହି ଫଟୋ ଦେଖି ଖୁବ୍ ମଜା ନେଉଛନ୍ତି। ଏହି ଫଟୋ ଜରିଆରେ ଫିଲ୍ମର ପ୍ରମୋସନ୍ କରାଯାଉଛି। ଦେଖନ୍ତୁ ସେ ସବୁ ଫଟୋ।
ଏହି ଫୋଟରେ ଅନୁଷ୍କା ଚା' ଷ୍ଟଲ୍ ସାମ୍ନାରେ ବସିଛନ୍ତି। ବୋର୍ଡରେ ଚା' ତିଆରି ପାଇଁ ୧୦ ମିନିଟ୍ ଲାଗିବ ବୋଲି ଲେଖାଯାଇଛି।
